Važne riječi – pravosudni sustav za djecu 

· Branitelj (odvjetnik) Osoba koja te brani u kaznenom postupku. Pomaže ti da znaš svoja prava i da se braniš na ispravan način.
· Dokaz Nešto što pomaže sudu da utvrdi istinu. To može biti ono što netko kaže (iskaz), poruka ili dokument.
· Državni odvjetnik ili tužitelj Osoba koja zastupa državu. Ona odlučuje hoće li se postupak prema tebi prekinuti ili nastaviti.
· Istražni zatvor Mjesto gdje ostaješ dok sud ne odluči o tvojem slučaju. Sudac te redovito posjećuje i provjerava kako ti je.
· Kazneno djelo Ponašanje koje je zabranjeno zakonom i za koje se može dobiti kazna ili odgojna mjera. Primjer: krađa, tučnjava, oštećivanje tuđe stvari.
· MALOLJETNIK Dijete koje je počinilo kazneno djelo između svoje 14 i 18 godine.
· MLAĐI MALOLJETNIK Dijete koje je počinilo kazneno djelo između 14 i 16 godine i kojem se mogu izreći samo odgojne mjere
· STARIJI MALOLJETNIK Dijete koje je počinilo kazneno djelo između 16 i 18 godine i kojem se iznimno može izreći maloljetnički zatvor
· Maloljetnički zatvor Posebni zatvor za mlade starije od 16 godina koji su počinili teže kazneno djelo. Sud ga određuje samo iznimno.
· Nastaviti postupak Znači da državni odvjetnik misli da si se loše ponašao i odluči poslati tvoj slučaj sudu. Sud će onda odlučiti što će dalje biti.
· Odgojna mjera	Odluka suda koja ti pomaže da naučiš kako se bolje ponašati i da ne ponoviš ono što si učinio. Primjeri: odlazak na razgovore sa socijalnim pedagogom, psihologom, volontiranje, boravak u odgojnoj ustanovi Kako bi ti se pomoglo da naučiš kako učiti, provoditi slobodno vrijeme, kako se oduprijeti nagovaranju vršnjaka..
· Odvjetnik Pravnik koji zastupa osobe i štiti njihova prava. Važna su dva odvjetnika. Odvjetnik opunomoćenik štiti tvoja prava – prava žrtve. Odvjetnik branitelj štiti prava okrivljenika.
· Okrivljenik Osoba za koju se misli da je napravila kazneno djelo. Sud tek treba odlučiti je li kriva.
· Osloboditi Kad sud odluči da nisi odgovoran ili kriv i da ne trebaš dobiti kaznu ni odgojnu mjeru.
· Osobni podaci Podaci po kojima se može utvrditi tvoj identitet. Na primjer ime, adresa ili škola, datum i godina rođenja.
· Žrtva Osoba koju je netko povrijedio ili joj učinio nešto loše. To si ti ako su te povrijedili.
· Posebni skrbnik Osoba koju imenuje sud. Ona štiti tvoja prava ako roditelji to ne mogu ili ne smiju.
· Postupak Postupak je kad policija, državni odvjetnik i sud proučavaju tvoje ponašanje i odlučuju što će dalje biti.
· Prekinuti postupak Znači da se postupak prema tebi više ne nastavlja – slučaj se završava. To može odlučiti policija, državni odvjetnik ili sudac.
· Pritvor Mjesto gdje te policija može zadržati na kratko vrijeme (do 24 sata). Tamo čekaš odluku državnog odvjetnika ili suda.
· Pritvorski nadzornik Osoba koja u pritvoru pazi na tebe, brine se da si siguran, da se poštuju tvoja prava i da ne odeš iz pritvora bez dopuštenja.
· Privremena mjera Privremena mjera je odluka suda koja vrijedi samo neko vrijeme, dok postupak još traje. Sud je može odrediti kako bi te zaštitio ili spriječio da napraviš nešto što bi moglo štetiti tebi ili drugima. Na primjer, može ti se odrediti da se javljaš socijalnom radniku, da ne smiješ razgovarati s nekim ili da budeš smješten u odgojnu ustanovu.
· Rasprava Dio suđenja. Tada sud odlučuje je li osoba počinila kazneno djelo.
· Ročište Službeni razgovor na sudu.
· Sud za mladež Poseban sud koji odlučuje o kaznenim djelima djece i mladih. Sud može odlučiti da te pusti ili da ti da odgojnu mjeru. Ako si stariji od 16 godina, sud te može poslati i u maloljetnički zatvor.
· Sudac za mladež Sudac koji radi s djecom i mladima. Gleda što je za tebe najbolje i odlučuje o tvojem slučaju.
· Sukob interesa Ponekad roditelji i djeca ne žele istu stvar. Ako ti želiš jedno, a tvoji roditelji drugo, znači da su vaši interesi u sukobu.
· Uhićenje Kad te policija odvede u postaju da razgovara s tobom jer misli da si možda sudjelovao u kaznenom djelu.
· Ustanova socijalne skrbi Ustanova socijalne skrbi je mjesto gdje djeca i odrasli mogu dobiti pomoć i podršku kada im je to potrebno. U njoj rade stručnjaci, poput socijalnih radnika i socijalnih pedagoga, koji pomažu ljudima da nauče kako riječiti probleme ili da imaju sigurnije i mirnije okruženje. Primjer: Ako dijete privremeno ne može živjeti kod kuće, sud može odlučiti da bude smješteno u ustanovu socijalne skrbi dok se ne pronađe najbolje rješenje.
· Zakon Zakon je skup pravila ponašanja koja vrijede za sve ljude u državi. Ta pravila određuju što se smije, a što ne smije raditi, i što se događa ako ih netko prekrši. Zakone donosi Hrvatski sabor, a svi ih moraju poštovati. Primjer: Zakon kaže da se ne smije uzimati tuđa stvar bez dopuštenja. Ako netko uzme tuđu stvar, bit će kažnjen.

